open-index/open-wikipedia-markdown huggingface dataset:
Alfredo di Stefano

**Alfredo di Stefano Laulje** (;  — ) bija Argentīnas, Kolumbijas un Spānijas futbolists un futbola treneris. Visbiežāk viņu saista ar Madrides "Real", ar ko viņš kopā dominēja Eiropas Čempionu kausā 1950. gados, kad viņa klubs kausu ieguva 5 sezonas pēc kārtas kopš 1956. gada. Di Stefano spēlēja arī Argentīnas, Kolumbijas un Spānijas futbola izlasē.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Di Stefano, saukts par *Saeta rubia* ("Blondā bulta"), bija atlētisks uzbrucējs ar labu izturību, taktisko vispusību un laukuma pārredzēšanas prasmi. Viņš varēja spēlēt jebkurā laukuma pozīcijā un, būdams uzbrucējs, bija lielisks arī aizsardzībā. Šobrīd viņš ir 4. rezultatīvākais *[[La Liga]]* spēlētājs ar 228 vārtiem 329 spēlēs pēc Ugo Sančesa (234 vārti), Telmo Zarras (251) un Raula (229). Di Stefano ir arī Madrides "Real" 2. visu laiku rezultatīvākais līgas vārtu guvējs ar 216 vārtiem 282 līgas spēlēs no 1953. līdz 1964. gadam aiz Raula.

## Karjeras statistika

|-
|1944||rowspan="2"|River Plate||rowspan="6"|Primera División||0||0||||||||||||||||
|-
|1945||1||0||||||||||||||||
|-
|1946||Huracán||25||10||||||||||||||||
|-
|1947||rowspan="3"|River Plate||30||27||||||||||||||||
|-
|1948||23||13||||||||||6||4||||
|-
|1949||12||9||||||||||||||||

|-
|1949||rowspan="4"|Los Millonarios||||15||15||||||||||||||||
|-
|1950||||29||23||||||||||||||||
|-
|1951||||34||31||||||||||||||||
|-
|1952||||24||19||||||||||||||||

|-
|1953/54||rowspan="11"|Real Madrid||rowspan="13"|La Liga||28||27||||||||||||||||
|-
|1954/55||30||25||||||||||||||||
|-
|1955/56||30||24||||||||||7||5||||
|-
|1956/57||30||31||||||||||8||7||||
|-
|1957/58||30||19||||||||||7||10||||
|-
|1958/59||28||23||||||||||7||6||||
|-
|1959/60||23||12||||||||||8||9||||
|-
|1960/61||23||21||||||||||2||0||||
|-
|1961/62||23||11||||||||||10||7||||
|-
|1962/63||13||12||||||||||2||1||||
|-
|1963/64||24||11||||||||||9||5||||
|-
|1964/65||rowspan="2"|Espanyol||24||7||||||||||||||||
|-
|1965/66||23||4||||||||||||||||
90||59||||||||||||||||
102||88||||||||||||||||
329||227||||||||||||||||
521||377||||||||||||||||
|}

## Sasniegumi

### Spēlētāja karjera
**River Plate**

* Argentīnas pirmā divīzija: 1945, 1947

**Millonarios**

* Categoría Primera A: 1949, 1951, 1952

**Real Madrid**

* Spānijas La Liga: 1953–54, 1954–55, 1956–57, 1957–58, 1960–61, 1961–62, 1962–63, 1963–64
* Eiropas kauss: 1955–56, 1956–57, 1957–58, 1958–59, 1959–60
* Starpkontinentālais kauss: 1960

**Argentīna**

* Dienvidamerikas čempionāts: 1947

**Individuālie sasniegumi**

* Argentīnas pirmās divīzijas labākais vārtu guvējs: 1947
* Eiropas kausa labākais vārtu guvējs: 1958, 1962

### Trenera karjera
**Boca Juniors**

* Argentīnas pirmā divīzija: 1969
* Copa Argentina: 1969

**Valencia**

* Spānijas La Liga: 1970–71
* UEFA Kausu ieguvēju kauss: 1979–80
* Segunda División: 1986–87

**Real Madrid**

* Spānijas Superkauss: 1990

## Atsauces

## Ārējās saites
Sfēriskā koordinātu sistēma

thumb|200px|right
**Sfēriskā koordinātu sistēma** ir koordinātu sistēma ģeometrisku figūru attēlošanai trīs dimensijās, kurā tiek izmantoti parametri (*r*, *θ*, *φ*). To iegūst, polārajai koordinātu sistēmai (*r*, *φ*) pieliekot papildus parametru *θ*, kas raksturo stara leņķi ar *z* asi un ļauj tam pārvietoties trīsdimensiju telpā. Savukārt parametrs *φ* raksturo leņķi stara projekcijai *xy* plaknē ar *x* asi. Virsma, kas veidojas, mainot leņķus *θ* un *φ* (bet nemainot *r*), ir sfēra. Ja maina arī *r*, tad iegūst lodi.

## Saistība ar Dekarta koordinātu sistēmu

### Pāreja uz Dekarta koordinātu sistēmu

Pāreju no sfēriskās koordinātu sistēmas uz trīsdimensiju taisnleņķa koordinātām apraksta vienādojumi:
:\, x = r \sin \theta \, \cos \varphi, 
:\, y = r \sin \theta \, \sin \varphi, 
:\, z = r \cos \theta, 
kur parametri *θ* un *φ* atbilst attiecīgi platuma un garuma grādiem un tie apmierina nevienādības
:\, 0 \leq \theta \leq \pi un 0 \leq \varphi ,
kur \pi\, = 180°.

Parametra *θ* vērtības 0, \pi\,/2 un \pi\, atbilst attiecīgi Ziemeļpolam, ekvatoram un Dienvidpolam. Ja pie fiksēta *φ* maina parametra *θ* vērtību, tad punkts (*x*, *y*, *z*) pārvietojas pa meridiānu. Līdzīgi, mainot *φ*, tas pārvietojas pa paralēli. Polos parametra *φ* vērtībai nav nozīmes.

### Pāreja no Dekarta koordinātu sistēmas

Zinot Dekarta koordinātas (*x*, *y*, *z*), sfēriskās koordinātas (*r*, *θ*, *φ*) var atrast šādi:
:
\begin{align}
  r       &= \sqrt{x^2 + y^2 + z^2}, \\
  \varphi &= \operatorname{atan2} \, (y, x), \\
  \theta  &= \operatorname{atan2} \, (\sqrt{x^2 + y^2}, z)
           = \arccos \bigl( z\big/\sqrt{x^2 + y^2 + z^2} \bigr),
\end{align}

kur atan2(*y*, *x*) ir arktangensa funkcijas modifikācija, kas atgriež leņķi starp staru caur punktu (*x*, *y*) un *x* ass pozitīvo virzienu.

## Pielietojumi

Sfērisko koordinātu sistēmu lieto, lai aprakstītu Zemes punktu koordinātas. Šajā gadījumā koordinātu sākumpunkts atrodas zemes centrā, un *r* ir konstants (vienāds ar Zemes rādiusu), bet atrašanās vietu apraksta leņķi *θ* un *φ*. Ģeogrāfiskais garums atbilst leņķim *φ* un var būt robežās no -180° līdz 180°, bet ģeogrāfiskais platums *θ*' = 90° − *θ* ir atkarīgs no leņķa *θ* un var būt robežās no -90° līdz 90°.

## Ārējās saites

* Eric W. Weisstein, Spherical Coordinates, MathWorld.
* Spherical coordinates , PlanetMath.
* Polar Coordinates , Kwon3D.
* Frank Wattenberg, Spherical Coordinates.
Edgars Krūmiņš (mūziķis)

**Edgars „Mazais” Krūmiņš** (dzimis  Rīgā) ir Latvijas mūsdienu tautas mūzika grupas Auļi bundzinieks. Iepriekš ilgstoši bijis arī bundzinieks folkmetāla grupā *[[Skyforger]]*, darbojies arī grupās *Dark Reign*, *[[Heresiarh]]*, *Moonveil*, *Blizzard*, *Most People Do*. Bungas sācis spēlēt 15 gadu vecumā.

## Diskogrāfija

### ''Skyforger''
* Latviešu Strēlnieki (1999)
* Pērkoņkalve (2003)
* Zobena Dziesma (2003)
* *[[Semigalls' Warchant]]* (2005)
* Kurbads (2010)
* Senprūsija (2015)

### ''Heresiarh''
* *[[Mythical Beasts and Mediaeval Warfare]]* (2000)

### Auļi
* Etnotranss (2010)
* Dižducis (2014)
* Gadalokos (2016)

## Atsauces
Vija

**Vija** ir Gaujas kreisā krasta pieteka Smiltenes, Valmieras un Valkas novados. Sākas grāvju sistēmā dienvidaustrumos no Smiltenes pie autoceļa P27 Launkalnes pagastā. Tek pa Mežoles pauguraini, Trikātas pacēlumu un Sedas līdzenumu. Upes tecējums līdz Vijciemam pārsvarā regulēts. Lejtece aiz Vijciema ietilpst Ziemeļgaujas aizsargājamajā ainavu apvidū. Pie ietekas Gaujā Kankarīšu iezis.

Lielākās apdzīvotās vietas krastos: Mēri, Plāņi, Vijciems. Upi šķērso autoceļš P24.

## Pietekas

## Atsauces
Sulavesi

**Sulavesi** (), agrāk **Celebesa** (*Celebes*), ir sala Indonēzijā, vienpadsmitā lielākā sala pasaulē. Sulavesi atrodas starp Borneo un Moluku salām un ir viena no četrām Lielajām Zunda salām.

Sala ir apdzīvota jau vismaz 30 000 gadu, visticamākais, sala bija daļa no zemes strēles, pa kuru pirms 40 000 gadu Austrālijā un Jaungvinejā ienāca pirmie iedzīvotāji. Salā ir atrasti rīki, kas, iespējams, ir pat 50 000 gadu veci. Mūsdienu iedzīvotāju senči salā ieradās apmēram 1500 gadus pirms mūsu ēras. Pirmie eiropieši, kas apmeklēja salu, bija portugāļi 1525. gadā, viņiem drīz sekoja arī nīderlandieši un briti. 1905. gadā visa sala kļuva par Nīderlandes koloniju un saglabāja šo statusu līdz Otrajam pasaules karam, kad to okupēja Japāna, pēc kara 1949. gadā Sulavesi kļuva par Indonēzijas daļu.

Sulavesi ir sadalīta Rietumsulavesi, Ziemeļsulavesi, Centrālsulavesi, Dienvidsulavesi, Dienvidaustrumsulavesi un Gorontalo provincēs. 2000. gadā Sulavesi bija 14 946 488 iedzīvotāji jeb 7,25% no visiem valsts iedzīvotājiem. Galvenās etniskās grupas ir makasari un bugi salas dienvidos, toradži centrālajā kalnienē un minahasi un manado ziemeļos. Izplatītākā reliģija ir islāms, kam seko kristietība, ir arī nelielas budistu un hinduistu kopienas. Nesenā pagātnē salā notikušas vairākas sadursmes starp kristiešiem un musulmaņiem, īpaši lieli nemieri, kuros gāja bojā ap 1000 cilvēku, uzliesmoja no 1998. līdz 2000. gadam.

## Atsauces

## Ārējās saites
Evolucionārā skaitļošana

**Evolucionārā skaitļošana** () ir datorzinātnes apakšnozare, kas pēta skaitļošanas metodes, kuru pamatā ir no dabiskās evolūcijas aizgūtas idejas: populācijas indivīdu izlase, mainība, cīņa par izdzīvošanu. Tā pieder pie mākslīgā intelekta novirziena, ko sauc par skaitļoto intelektu ().

Evolucionārā skaitļošana visbiežāk tiek izmantota tādu optimizācijas uzdevumu risināšanā, kuriem neeksistē efektīvi algoritmi, piemēram, NP sarežģītos uzdevumos.

No evolūcijas aizgūto ideju pielietojums evolucionārajā skaitļošanā nav pilnībā atbilstošs dabiskajai evolūcijai, par kuru pašu daudz kas nav skaidrs.

Evolucionārās skaitļošanas metodes ir ģenētiskie algoritmi, evolucionārās stratēģijas, evolucionārā programmēšana, ģenētiskā programmēšana, mācošās klasifikatoru sistēmas () u.c. Evolucionārās skaitļošanas metodes, kas nodarbojas ar meklēšanu, pieņemts saukt par evolucionārajiem algoritmiem. Piemēram, gan ģenētiskais algoritms, gan evolucionārā stratēģija ir evolucionārais algoritms. Vairums šo metožu vēsturiski attīstījušās dažādās skolās un tikai pēdējo trīsdesmit gadu laikā apvienojušās zem evolucionārās skaitļošanas nosaukuma.

Nozīmīgākie zinātniskie žurnāli šajā nozarē ir Masačūsetsas Tehnoloģiju institūta izdotais *Evolutionary Computation* un IEEE izdotais *IEEE Transactions on Evolutionary Computation*.

## Atsauces

## Literatūra

* Eiben, A. E., Smith, J. E., *Introduction to Evolutionary Computing*. Springer, 2003.
Malduguns

thumb|250px|Malduguns imitācija ezerā
**Malduguns** ir gaismas parādība, kas izpaužas kā vājš, nedaudz virs zemes plīvojošs liesmveida spīdums. Parasti novērojams tumsā purvainās vietās vai kapsētās.

Malduguns tiek minēta folklorā, kur tiek saistīta ar spokiem un velnu. Malduguņu parādība zinātniski tiek izskaidrots ar viegli uzliesmojošu gāzu (fosfīna, arī metāna) oksidēšanos — šādas gāzes rodas, sadaloties organiskām vielām. Maldugunis var radīt arī bioluminiscence, kas raksturīga dažām mikroskopiskām vai makroskopiskām sēnēm (piemēram, praulu spīdēšana).
Ģenētiskais algoritms

**Ģenētiskais algoritms** ir pie evolucionārās skaitļošanas metodēm pieskaitāms optimizēšanas algoritms. Tas ir heiristiskas dabas algoritms un tiek pielietots gan precīzu, gan tuvinātu risinājumu meklēšanai.

Algoritma pamatā ir esošā risinājuma iteratīva uzlabošana, taču viena risinājuma vietā tiek izmantota risinājumu kopa, kuru, iedvesmojoties no bioloģijas, sauc par populāciju. Populācijas locekļus nereti sauc par risinājuma kandidātiem un par indivīdiem. Risinājumu kopa iteratīvi tiek uzlabota, izpildot ar šo populāciju dabiskajai evolūcijai līdzīgas darbības: indivīdu pārošanās, mutēšana un cīņa par izdzīvošanu.

## Algoritma pseidokods

# Sākotnējās populācijas izveidošana.
# Kamēr neizpildās beigšanas nosacījumi:
## Atlasa indivīdus pārošanai.
## Sapāro indivīdus un rada jaunus pēcnācējus.
## Atlasa indivīdus atmešanai no populācijas.
# Atgriež labāko vai vairākus labākos indivīdus no populācijas.

Algoritma 2. soļa katra izpilde tiek saukta par vienu paaudzi. Algoritmu beidz izpildīt vai nu tad, kad iegūts indivīds, kas atbilst pieņemama risinājuma nosacījumiem, vai, kad algoritms izpildīts noteiktu paaudžu skaitu.

Sākotnējo populāciju var veidot gan no nejauši ģenerētiem indivīdiem, gan no mērķtiecīgi ģenerētiem indivīdiem.

Noteikumus, kas nosaka indivīdu atlasi pārošanai un atmešanai sauc par atlases operatoriem (), bet noteikumus, kā pārot indivīdus un, iespējams, piemērot tiem mainību, sauc par mainības operatoriem ().

Svarīgs algoritma atribūts ir indivīdu reprezentācija. Vēsturiski pirmā pielietotā reprezentācija bija binārā virkne, taču tagad tiek izmantoti arī veselo skaitļu un reālo skaitļu masīvi.

## Literatūra

* Eiben, A. E., Smith, J. E., *Introduction to Evolutionary Computing*. Springer, 2003.
Mārtiņš Pētersons

**Mārtiņš Pētersons** (dzimis 1975. gada 11. aprīlī) ir smagā metāla mūzikas ģitārists no Latvijas, kurš ir bijušais grupas *[[Skyforger]]* dalībnieks un arī ir bijis viens no *Skyforger* dibinātājiem. Muzicējis arī grupā *[[Hell Patrol (rokgrupa)|Hell Patrol]]*.
Luga

thumb|Lugas norise
**Luga** ir literārs darbs, kura saturs atklājas darbībā un personu sarunās, un kurš galvenokārt ir paredzēts iestudēšanai teātrī. Lugas galvenie žanri ir komēdija (farss, satīra), traģēdija, vēsturiska luga.

Pasaku luga ir luga, kuru autors sacerējis, izmantojot tautas pasakas vai vairākus tēlus un notikumus.

## Slaveni dramaturgi
* Eiripīds
* Viljams Šekspīrs
* Moljērs
* Antons Čehovs
* Mihails Bulgakovs
* Bernards Šovs
* Rainis
* Mārtiņš Zīverts

## Skatīt arī
* Dramaturģija

## Atsauces

## Ārējās saites
Andress Eskobars

**Andress Eskobars Saldariaga** (;  — ) bija Kolumbijas futbola izlases aizsargs, kurš tika nošauts Medeljinā. Viņa slepkavība tiek saistīta ar bumbas ieraidīšanu savos vārtos 1994. gada Pasaules kausa spēlē, kuras dēļ vairāki narkobaroni esot zaudējuši ievērojamas naudas summas sporta totalizatorā. Cits skaidrojums viņa nāvei ir vienkāršs bāra kautiņš, kura rezultātā tika savainoti vairāki cilvēki. Kolumbijas un *[[Atletico Nacional]]* fani Eskobaru joprojām piemin kā vērtīgu spēlētāju.

## Futbola karjera
Eskobars bija Kolumbijas futbola izlases aizsargs, kurš spēlēja Pasaules kausā 1990. un 1994. gadā. Viņš spēlēja ar 2. numuru un bija pazīstams ar iesaukām "El Caballero del Futbol" ("Futbola džentlmenis" vai "Futbola bruņinieks") un "Nemirstīgais numur 2". Savā klubu karjerā viņš spēlēja Medeljinas *[[Atlético Nacional]]* un Šveices Young Boys Bern klubos. Vienīgos vārtus izlasē viņš guva 1988. gadā spēlē pret Angliju, kas noslēdzās 1—1 Vemblija stadionā.

Eskobara bēdīgi slavenie vārti tika gūti spēlē pret ASV, 1994. gada 22. jūnijā, 1994. gada Pasaules kausā. Otrajā A grupas spēlē, mēģinot pārtvert ASV pussarga Džona Harksa centrējumu, viņš ieraidīja bumbu savos vārtos. ASV uzvarēja spēli ar 2—1 un Kolumbijas izlase palika pēdējā vietā savā grupā.

## Nāve
1994. gada 2. jūlijā Eskobaru nošāva ārpus bāra *"El Indio",* kurš atrodas Medeljinas priekšpilsētā. Pēc Eskobara draudzenes teiktā, slepkava esot kliedzis "*Gooooooooooooool!*" (attēlojot Dienvidamerikas sporta komentētāju izsaucienus pēc gūtiem vārtiem) pie katras no 12 izšautajām lodēm.

Slepkavība tiek uzskatīta par sodu par bumbas ieraidīšanu savos vārtos. Nav noskaidrots, vai slepkavam bija kāda saistība ar azartspēļu sindikātiem, kas bija likuši lielas naudas summas par Kolumbijas kvalificēšanos otrajai kārtai.

Nākamajā dienā BBC atvainojās par sava komentētāja Alana Hansena izteikumu citā spēlē, ka "Argentīnas aizsargs ir pelnījis nošaušanu par tādu kļūdu."

## Slepkava
Par Eskobara slepkavību 1995. gada jūnijā tika notiesāts Umberto Munjess Kastro. Tiesa viņam piesprieda 43 gadus cietumsoda. Munjess pirms tam bija strādājis par miesassargu.

Soda termiņš 2001. gadā tika samazināts līdz 26 gadiem. 2005. gadā viņš par labu uzvedību tika priekšlaicīgi atbrīvots, cietumā aizvadot 11 gadus. Šis notikums izraisīja asu sabiedrības reakciju.

## Atsauces

## Ārējās saites

* Video, kur Eskobars ieraida bumbu savos vārtos 1994. gada Pasaules kausa spēlē
* Edmunds Novickis: Trauslā robeža starp sportu un dzīvi
* Intervija ar Eskobara tēvu
* CNNSI piemiņas lapa 
* Biogrāfija
Teksta redaktors

**Teksta redaktors** ir datorprogramma, kas ļauj sastādīt un aplūkot parastus teksta failus.

Tipiskas teksta redaktoru tehniskās iespējas ir teksta kopēšana, izgriešana un ielīmēšana, kā arī simbolu virkņu meklēšana un aizvietošana.

Teksta redaktors ir viena no programmām, kas parasti tiek iekļauta jebkurā operētājsistēmu distributīvā, lai būtu iespēja rediģēt konfigurācijas un citus failus.

Tekstprocesorus, piemēram, LibreOffice Writer, AbiWord, Microsoft Word, nepieskaita pie teksta redaktoriem, jo šajās programmās veidotie dokumenti nav parasti teksta faili un nav izmantojami ar parastiem teksta redaktoriem.

## Populārākie teksta redaktori
* Gedit, ietilpst GNOME
* jEdit, izveidots uz Java bāzes
* Kate, ietilpst KDE
* Notepad, operētājsistēmā Windows
* TextEdit, operētājsistēmā MacOS)
* vim, operētājsistēmā Unix
Alfrēds Grava

**Alfrēds Grava** (1919—2003) bija Rīgas Valsts 1. ģimnāzijas matemātikas pedagogs, mācību grāmatu autors. 

## Dzīvesgājums
Dzimis 1919. gada 11. novembrī Kimerā, Tveras apgabalā kā Alfrēds Gernsdorfs. Pēc pārcelšanās uz Latviju viņš uzsāka mācības Rīgas pilsētas 2. pamatskolā, bet turpināja mācības Rīgas pilsētas 1. ģimnāzijā, pēc kuras absolvēšanas 1938. gadā iestājas Latvijas Valsts Universitātes (LVU) Fizikas un matemātikas fakultātē. 1940. gadā uzvārdu latviskošanas kampaņas laikā pieņēma uzvārdu Grava. 

1944.—1946. gadā sāka vadīt praktiskās nodarbības LVU Fizikas un matemātikas fakultātē, no 1963. līdz 1999. gadam strādāja Rīgas Valsts 1. ģimnāzijā. Izskoloja vairākus desmitus Latvijas un starptautiskajās matemātikas olimpiādes panākumus guvušus skolēnus.
Viens no A. Gravas ievērojamākajiem skolēniem bija LU profesors Agnis Andžāns.

## Apbalvojumi
* Triju Zvaigžņu ordeņa 5. šķira (1997),
* Ata Kronvalda prēmija (1994).

## Atsauces
Vasilijs Sinaiskis

thumb|Vasilijs Sinaiskis
**Vasilijs Sinaiskis** (; , Tambovas guberņa — , Brisele) bija Krievijas un Latvijas jurists, vēsturnieks un dzejnieks. Tambovas garīgās seminārijas un Tērbatas Universitātes (1903) absolvents. 

Docēja romiešu tiesības Tērbatas Universitātē (1908—1911), vēlāk civiltiesības Kijivas Universitātē (1911—1922); no 1922. līdz 1944. gadam LU profesors. Civiltiesību speciālists, nodarbojās arī ar tiesību filozofijas problēmām. Bija krievu studentu korporācijas *[[Fraternitas Arctica]]* biedrs.

## Izdevumi
* 1911 — Необходимо ли нам спешить с изданием гражданского уложения и можем ли мы создать его в настоящее время
* 1914 — Русское гражданское право. Общая часть. Вещное право. Обязательственное, семейное и наследственное право (izdots no jauna 2002. g., )
* 1929 — Prof. Dr. jur. V. Sinaiska Raksti
* 1929 — Псково-Печерский монастырь.
* 1930 — Folk-lore juridique
* 1930 — Abhandlungen zur Theorie und Geschichte des Zivilrechts
* 1935 — Civīltiesības
* 1936 — Problèmes du droit romain au point de vue du droit quiritaire
* 1936 — Quelques coutumes agraires chez les paysans lettons
* 1937 — Dzīve un cilvēks (izdots no jauna krievu valodā 1992. gadā)
* 1938 — Latviešu senā sabiedriskā iekārta tautas dziesmu spogulī
* 1940 — Latvijas civiltiesību apskats (izdots no jauna 1995. gadā)
* 1940 — Saistību tiesības

### Gads nezināms
* Sērdieņu dainas (to juridiskā nozīme sadzīves iztulkojumam)
* Стихи (izdots 1997)
* Техника юридической методологии в связи с общим учением о методологии (izdots 2000. gadā, )

## Atsauces

## Literatūra
* *Синайская Н. В.* Круг жизни профессора Василия Ивановича Синайского. Рига: РГСО, 1998.
* Выдающиеся русские латвийцы — Рига: 2008.  — стр. 74-75
* *Kovaļčuka S., Eļtazarova K.* Bez kultūras nav tiesību, bez tiesībām nav īstas dzīves. *Jurista vārds*, Nr. 39 (582) 29.09.2009.

## Ārējās saites
* Biogrāfija un daļēja bibliogrāfija 
* Daļēja bibliogrāfija
* Civiltiesības kā zinātne un civilitiesiska sabiedrība kā jauna zinātne
* Taisnības princips Latvijas civiltiesībās
Some Great Reward

***Some Great Reward*** ir *[[Depeche Mode]]* ceturtais studijas albums, kas sasniedza līdz tam brīdim augstāko vietu Apvienotās Karalistes albumu topā — 5. vietu — un atnesa grupai starptautisku popularitāti, pateicoties pirmajam albuma singlam *[[People are People]]*. albums turpināja priekšgājēja *[[Construction Time Again]]* iesākto industriālo skanējumu, taču šinī albumā dziesmām ir daudz spēcīgāki aranžējumi. Atsaucoties uz allmusic.com. Some Great Reward joprojām uzskata par vienu no labākajiem elektroniskās mūzikas ierakstiem.

## Dziesmu saraksts
### Mute / Stumm 19 (UK)
# "Something to Do" — 3:47 
# "Lie to Me" — 5:03
# "People are People" — 3:52
# "It Doesn't Matter" — 4:44
# "Stories of Old" — 3:13
# "Somebody" — 4:27
# "Master and Servant" — 4:12
# "If You Want" — 4:41
# "Blasphemous Rumours" — 6:22

* visu dziesmu mūzikas autors ir Martins Gors, izņemot If you want, kuras autors ir Alans Vailders.

## Singli
# "People Are People" 
# "Master and Servant" 
# "Blasphemous Rumours/Somebody" 

## Atsauces
Klavesīns

200px|thumb|Flāmu klavesīns
**Klavesīns** ir taustiņu mūzikas instruments. Tas ir klavieru priekštecis. Skaņa rodas, nospiežot taustiņus, kas rausta stīgas klavesīna iekšienē. Klavesīns tika plaši izmantots baroka mūzikā. Lai gan to ir izkonkurējušas klavieres, klavesīnu dažkārt mūsdienās izmanto populārajā mūzikā.

## Ārējās saites
NBS 1. mehanizētais kājnieku bataljons

**1. Mehanizētais kājnieku bataljons** ir viens no diviem Latvijas Nacionālo bruņoto spēku kājnieku bataljoniem, kurš ietilpst Sauszemes spēkos. Otrs tā nosaukums angliskajā versijā ir **LATBAT**.

## Vēsture
1. Kājnieku bataljonu izveidoja 2000. gadā uz 1992. gada 30. aprīlī izveidotā Sužu **Izlūkdesanta bataljona** bāzes, kas bija dislocēts Sužu muižā un kurš 1998. gada janvārī tika pārdēvēts par Izlūkdesanta/Latvijas miera uzturēšanas spēku bataljonu jeb IDB/LATBAT. Pašlaik bataljona karavīri aktīvi piedalās Starptautiskajās miera uzturēšanas misijās. Bataljona sastāvs pilnībā veidots no profesionālā militārā dienesta karavīriem.

2015. gadā 1.Kājnieku bataljonu pārdēvēja par 1. Mehanizēto kājnieku bataljonu NBS mehanizācijas projekta ietvaros. Bataljons nomainot nosaukumu saglabāja savu vēsturisko simboliku un devīzi.

## Personālsastāvs un struktūra
1. Mehanizētais kājnieku bataljons

* 1. Mehanizētā kājnieku rota
* 2. Kājnieku rota
* 3. Mehanizētā kājnieku rota

* Kaujas atbalsta rota
* Kaujas nodrošinājuma rota

## Simbolika
1. Kājnieku bataljona sauklis ir "Pirmais starp līdzīgiem" (). Emblēmā atainots uz augšu vērsts zobens, kas simbolizē gatavību cīņai. Uz tā attēlots romiešu skaitlis I, kas norāda vienības numuru. Emblēmu ieskauj 12 ozollapu virtene, kas simbolizē spēku visā gada garumā un trīs zvaigznes, kas simbolizē brīvību. Akas zīme simbolizē ūdeni, kas ir dzīvības simbols.

## Atsauces

## Ārējās saites
* 1. mehanizētais kājnieku bataljons
NBS 2. mehanizētais kājnieku bataljons

thumb|right|230px|NBS 2. mehanizētā kājnieku bataljona emblēma
**2. mehanizētais kājnieku bataljons** (saīsināti **2. MKB**) ir viens no diviem Latvijas Nacionālo bruņoto spēku kājnieku bataljoniem. To izveidoja 2002. gadā un tas dislocēts Kadagā. 2. mehanizētais kājnieku bataljons ietilpst Latvijas Sauszemes spēkos (SzS). 

## Vēsture
Pavēli par bataljona izveidi izdeva . Bataljonu veidoja ar uzdevumu sagatavot obligātā militārā dienesta (OMD) karavīrus Latvijas Nacionālo bruņoto spēku (NBS) rezervei, izmantojot Zviedrijas dāvināto ekipējumu. 2003. gadā strauji mainījās uzdevumi un 2. kājnieku bataljonam uzdeva sagatavot kājnieku rotas dalībai miera uzturēšanas operācijās.

## Personālsastāvs un struktūra
2. mehanizētajā kājnieku bataljonā ietilpst:

* 1. kājnieku rota
* 2. kājnieku rota
* 3. kājnieku rota
* Kaujas atbalsta rota
* Štāba un apgādes rota

## Simbolika
2. mehanizētā kājnieku bataljona sauklis ir "Darbi ne vārdi". Uz bataljona emblēmas ir attēls vainags ar diviem sakrustotiem senlatviešu cirvjiem uz tā, pāri tiem, uz augšu pavērsts, zobens. Šie emblēmas elementi novietoti uz vairoga fona. Vairogs simbolizē vienotību, zobens gatavību pildīt pavēles. Sakrustotie cirvji simbolizē bataljona vienotību un sadarbību starp dažādām ieroču šķirām. Ozollapu vainaga nozīme ir spēks un varenība.

## Ārējās saites
* 2. mehanizētais kājnieku bataljons
Kioti

thumb|250px|''Kioti'' traktors 2009. gadā
***Kioti*** ir traktortehnikas tirdzniecības zīmols. *Daedong Industrial* Co ir Dienvidkorejas mehanizētās lauksaimniecības tehnikas ražotājs. 1947. gadā sākuši ražot dzinējus.

## ''Daedong Industrial Co''
*Daedong Industrial Co* grupā ietilpst:
* *Daedong GEAR*; dibināts 1973. gadā. pārnesumu un transmisijas ražotājs lauksaimniecības tehnikai un automobiļiem Ssang-Yong Motor, KIA MOTOR, GM DAT, WIA. Engine Gear.
* *Hankook Chain*; dibināts 1977. gadā. ražo transmisijas. 
* *Daedong Metal*; dibināts 1984. gadā. metāla apstrādes uzņēmums lauksaimniecības tehnikai.

## Piezīmes un atsauces
Kaiser Chiefs

***Kaiser Chiefs*** ir britu rokgrupa, kura sāka muzicēt 1996. gadā. Tā sastāv no pieciem cilvēkiem: Rikija Vilsona (balss), Endrū Vaita (ģitāra), Saimona Riksa (basģitāra), Nika Beinsa (taustiņinstrumenti) un Niks Hodžsons (bungas).

## Vēsture
Aptuveni vienpadsmit gadu vecumā Saimons Rikss, Niks Beinss un Niks Hodžsons mācījās vienā skolā. Vēlāk Rikss un Beinss devās uz universitāti, kur satika Rikiju Vilsonu un Endrū Vaitu. Hodžsons, Vaits un Vilsons dibināja grupu "Ruston Parva", kas pat parakstīja līgumu ar ierakstu kompāniju, tomēr kompānija bankrotēja. Grupā tika pieņemti vēl divi cilvēki un tā mainīja nosaukumu uz "Kaiser Chiefs", par godu futbola komandai. Pirmais albums, *[[Employment]]*, tika izdots 2005. gadā. Tas ieguva pieckāršu platīna statusu. Otrais albums, *[[Yours Truly, Angry Mob]]*, tika izdots 2007. gadā un bija komerciāli veiksmīgāks, par spīti kritikai. 2008. gadā grupa izdeva trešo albumu, *[[Off with Their Heads]]*. No tā pašlaik ir izdoti divi singli.

## Diskogrāfija

Attēls:KC_Employment.jpg|**1. ''[[Employment]]***<br />()</center>
Attēls:KC_YTAM.jpg|<center>*'2. *[[Yours Truly, Angry Mob]]***<br />()</center>
Attēls:KC_OWTH.jpg|<center>**3. *[[Off with their Heads]]*'''()


## Ārējās saites

* Oficiālā mājaslapa
Vilce (upe)

**Vilce** ir Svētes labā krasta pieteka Lietuvā un Jelgavas novadā Latvijā.
Sākas Šauļu apriņķī pie Jodeiķu ciema Linkuvas galēnmorēnu vaļņa ziemeļu malā. Tek pa Zemgales līdzenumu. Lietuvā upes gultne regulēta, Latvijā lielākoties dabīga. Vairākas ūdenskrātuves (lielākā - Ķemsu ūdenskrātuve pie Skaistģires). Upes lejtecē Vilces dabas parks. Ietek Svētē pie Mūrmuižas.

## Pietekas
### Labā krasta
* Kāņupe (12 km), 
* Ķīve (23 km),
* Vilkīte I,
* Vilkīte II.

### Kreisā krasta
* Rukūze (25 km), 
* Igate (9 km),
* Vingre,
* Versme.

## Lielākās apdzīvotās vietas krastos
### Lietuvā
* Jodeiķi, 
* Mažeļi.

## Latvijā
* Bandenieki, 
* Vilce.

## Atsauces
Vilce (nozīmju atdalīšana)

**Vilce** var būt:
* Vilce - apdzīvota vieta Vilces pagastā
* Vilce - upe, Svētes pieteka
* vilce jeb vilcējspēks - dzinēja radīts spēks kustības izraisīšanai

## Skatīt arī
* Mazvilce
* Vilces dabas parks
* Vilces pagasts
* Vilces ūdenskrātuve
Vilce

**Vilce** ir apdzīvota vieta Jelgavas novada Vilces pagastā, pagasta centrs. Izvietojusies pagasta ziemeļos Vilces upes krastā pie autoceļa P103  no novada domes Jelgavā un  no Rīgas.

Apdzīvotā vieta izveidojusies ap bijušās Vilces muižas *(Groß-Wilzen)* centru. Izaugusi pēckara gados kā padomju saimniecības «Vilce» ciemats. Vilcē atrodas pagasta pārvalde, pamatskola, tautas nams, bibliotēka, pasts, doktorāts, veikali. Vilces muižas apbūve ir valsts nozīmes arhitektūras piemineklis. Ciema rietumiem piekļaujas Vilces dabas parka teritorija ar Vilces pilskalnu.

## Vēsture
thumb|270px|left|Vilces pamatskola bijušajā muižas kungu mājā (pirms 1940).
Vilces senvēsture sniedzas līdz vidējam dzelzs laikmeta (5.—9. gadsimtam), kad Vilces upes stāvajā krastā pie nelielās Rukūzes upītes ietekas izveidojās seno zemgaļu nocietināta dzīves vieta — Vilces pilskalns. Vilces pagasta teritorija senos laikos piederēja pie Zemgales Silenes novada. Silene pirmo reizi minēta Zemgales dalīšanas līgumā 1254. gadā.

Vilces vārds pirmo reizi minēts 1426. gadā. Vietas nosaukums saistās ar Vilces upi, kura tek cauri Vilces pagasta teritorijai. 1462. gadā Livonijas ordeņa mestrs Valters fon Pletenbergs zemi starp Vilces, Svētes un Platones upēm izlēņoja Klausam fon Mēdemam.

1590. gadā tika uzcelta nocietinātā Vilces mūra muiža, tautā iesaukta par Mūrmuižu. Ap 1750.—1760. gadu Kristofera Dītriha Georga fon Mēdema laikā tika uzcelta Vilces muižas kungu māja, uz ko norāda saglabājies barokālais ēkas portāls ar Mēdemu un grāfu Keizerlingu alianses ģerboni frontonā. 1822. gadā Vilces pagasts izveidojās kā administratīva vienība. 1893. gadā četri muižu pagasti — Vilce, Blankenfelde, Mūrmuiža un Lielplatone tika apvienoti Vilces pagastā. Pēdējais Vilces muižas īpašnieks bija Francs fon Hāns. Pēc 1920. gada zemes reformas muižas kungu mājā ierīkoja Vilces pamatskolu.

1935. gadā Vilces pagasta platība bija 8670 ha. 1945. gadā pagastā izveidoja Vilces un Ausmas ciemu. 1951. gadā Vilces ciemam pievienoja daļu Berķenes ciema, bet 1956. gadā — daļu Ausmas un Augstkalnes ciema. 1963. gadā Vilces ciemu pievieno Ausmas ciemam. 1974. un 1977. gadā Ausmas ciemam pievieno daļu Zaļenieku ciema. 1989. gadā Ausmas ciemu pārdēvēja par Vilces ciemu. 1990. gadā atjaunoja par Vilces pagastu.

Adminstratīvi teritoriālās pārkārtošanas laikā Vilces pagastā tika iekļautas daļas no Augstkalnes, Lielplatones un Zaļeniekiem.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Vietvārda cilme
Vārds VILCE nozīmē – vilcēja, tas ir straume, kas novelk mitrumu no tīrumiem.

## Atsauces

## Ārējās saites
* Vilces pamatskola
Medeljina

**Medeljina** () ir otra lielākā pilsēta Kolumbijā. Tā atrodas Aburas ielejā, vienā no Andu ziemeļu reģioniem. Tajā ir ap 2,4 miljoniem iedzīvotāju. Tā ir arī Medeljinas aglomerācijas centrs, kas ir otrs lielākais Kolumbijā ar 3,2 miljoniem iedzīvotāju un 95. lielākais pasaulē.

## Atsauces

## Ārējās saites
Melnais metāls (mūzikas žanrs)

[thumb|Grupa ''[Gorgoroth* koncerta laikā, 2009. gads]]
*'Melnais metāls** jeb **blekmetāls*' (no ), ir [[Smagais metāls (mūzikas žanrs)|smagā metāla]] apakšžanrs, kuram parasti ir raksturīgi [[mizantropija|mizantropiski]] un pret [[kristietība|kristietību]] vērsti dziesmu teksti un mūziķu tēls.

== Vēsture ==

Melnā metāla aizsākumi meklējami [[1980. gadi|1980. gadu]] pirmajā pusē, kad radās tā pirmais vilnis ar grupām *Venom*, *Bathory*, *Hellhammer* un *Celtic Frost*. [[1990. gadi|1990. gadu]] sākumā radās otrais vilnis, kuru pamatos veidoja [[Norvēģija]]s grupas *Mayhem*, *Burzum*, *Darkthrone*, *Immortal* un *Emperor*. Tieši otrā viļņa laikā melnais metāls izkristalizējās kā atsevišķs patstāvīgs mūzikas žanrs.

Melnais metāls kļuva plašāk pazīstams pēc notikumiem [[1990. gadi|1990. gadu]] gadu sākumā Norvēģijā, kur vairāki šī žanra mūziķi bija iesaistīti baznīcu dedzināšanā un slepkavībās, kā arī izdarīja [[pašnāvība]]s.

Zināmākās Latvijas melnā metāla grupas ir *Urskumug* un *Dark Domination''.

## Ārējās saites
Sojuz TMA-14

**Sojuz TMA-14** (; ) bija pilotējams kosmosa kuģis apkalpes nogādāšanai uz Starptautisko kosmosa staciju (SKS).

Apkalpes sastāvā augšupceļā ietilpa arī kosmiskais tūrists Čārlzs Simoni, kurš veica otro lidojumu kosmosā (pirmais notika 2007. gadā ar kuģi Sojuz TMA-10 / Sojuz TMA-9). Savukārt lejupceļā pamatapkalpei pievienojās Gijs Lalibertē.

## Apkalpes
Kuģa *Sojuz TMA-14* apkalpe augšupceļā un lejupceļā:

Sākotnēji *Sojuz TMA-14* atpakaļceļā uz zemi bija paredzēts Kazahstānas kosmonauta Muhtara Aimahanova lidojums (augšup to nogādātu ar *Sojuz TMA-16*), tomēr finansiālu apsvērumu dēļ Kazahstāna no tā atteicās. Šo izdevību izmantoja *Space Adventures*, nosūtot Giju Lalibertē.

### Rezerves apkalpe

## Lidojuma gaita
Starts notika  11:49 UTC no Baikonuras kosmodroma ar nesējraķeti Sojuz-FG.

 *Sojuz TMA-14*, tuvojoties pie SKS automātiskā režīmā, sistēma deva signālu, ka ir kļūme vienā no dzinējiem. Tuvošanās tika atcelta, un kosmosa kuģis sāka atiet atpakaļ. Kuģa komandieris Genādijs Padalka novērtēja, ka dzinēji darbojas normāli, un viņš veica saslēgšanos rokas režīmā. Sojuz TMA-14 ar staciju saslēdzās 13:04:49 UTC pie Zvezda moduļa.

 tika veikta *Sojuz TMA-14* pārvietošana no Zvezda moduļa saslēgšanās mezgla uz Pirs moduli. Kosmosa kuģī operācijas laikā atradās kosmonauti Genādijs Padalka, Maikls Berets un Koiči Vakata, jo viņi ne uz īsu brīdi nedrīkst palikt bez glābšanas kuģa. Atvienošanās notika 21:29 UTC, saslēgšanās pie Pirs — 21:55, autonomā lidojumā kugis atradās 26 minūtes. Operācija tika veikta, lai atbrīvoju vietu kravas kuģim Progress M-67, kas stacijā ieradās augustā.

 01:07 UTC *Sojuz TMA-14* atvienojās no SKS. 03:40:43 tika iedarbināti dzinēji bremzēšanas manevram, kas ilga 260 sekundes. 04:31 UTC nolaižamais aparāts nolaidās Kazahijā, 90 km attālumā no Arkalikas. G. Padalka un M. Bereta lidojums ilga 198 dienas 16 stundas 42 minūtes, G. Lalibertē kosmosā pabija 10 dienas 21 stundu 17 minūtes.

## Skatīt arī
* Sojuz TMA-13
* Sojuz TMA-15
* Sojuz TMA-16
Hermanis

**Hermanis** var būt:

* Hermanis — vīriešu personvārds;

* Aivars Hermanis (1955) — latviešu mūziķis un komponists;
* Alvis Hermanis (1965) — latviešu režisors un aktieris;
* Daniels Hermanis (*Daniel Hermann*; ~1543—1601) — vācu humānists un rakstnieks, mūža otro pusi pavadīja Rīgā;
* Patriks Hermanis (*Patrick Hermann*; 1991) — vācu futbolists.

## Skatīt arī
* Garais Hermanis, torņa nosaukums dažādās pilīs
* Hermaņa iela (Rīgā)
* Hermane
* Hermans
Playing the Angel

**Playing the Angel** ir Depeche Mode vienpadsmitais studijas albums. Tas grupas skanējumā iezīmēja atgriešanos pie analogajiem sintezatoriem un lielāku uzsvaru uz elektronisko mūziku. Albuma nosaukums ir aizgūts no albuma pēdējās dziesmas The Darkest Star teksta ("*Oh you sad one, playing the angel isn't so easy where you're from*"), tāpat vārds *angel* (eņģelis) ir pieminēts arī citās albuma dziesmās tādās kā "John the Revelator" "Suffer Well" un "Precious". Albums ir ievērojams arī ar to, ka tajā pirmo reizi kā dziesmu autors iesaistās arī grupas solists Deivs Gāns, kurš sadarbībā ar Kristiānu Eigneru un Endrū Filpotu albumam ir sarakstījis dziesmas "Suffer Well", "I Want it All" un "Nothing's Impossible". Albums gan no grupas fanu, gan mūzikas kritiķu puses tika uzņemts atzinīgi ar retiem izņēmumiem. Albumu producēja Bens Hiljers, kurš strādājis ar tādām britu alternatīvā roka grupām kā Elbow, Doves.

## Dziesmu saraksts
# "A Pain That I'm Used To" — 4:11
# "John the Revelator" — 3:42
# "Suffer Well" — 3:49
# "The Sinner in Me" — 4:56
# "Precious" — 4:10
# "Macro" — 4:03
# "I Want It All" — 6:09
# "Nothing's Impossible" — 4:21
# "Introspectre" — 1:42
# "Damaged People" — 3:29
# "Lilian" — 4:49
# "The Darkest Star" — 6:55

## Singli
# "Precious" ()
# "A Pain That I'm Used To" ()
# "Suffer Well" ()
# "John the Revelator / Lilian" ()

## Piezīmes un atsauces
Genādijs Padalka

**Genādijs Padalka** (*Гeннадий Иванович Падалка*, dzimis ) ir Krievijas kosmonauts, Krievijas Gaisa spēku pulkvedis. Viņa kopējais kosmosā pavadītais laiks ir 879 dienas, kas ir pasaules rekords.

Padalka pirmo kosmisko lidojumu veica 1998.—1999. gadā ar kosmosa kuģi *[[Sojuz TM-28]]* ilglaicīgā ekspedīcijā uz *[[Mir (orbitālā stacija)|Mir]]* staciju.

Otro lidojumu viņš veica 2004. gadā ar *[[Sojuz TMA-4]]* uz Starptautisko kosmosa staciju (SKS).

Trešais lidojums notika 2009. gadā, kosmosa kuģī *[[Sojuz TMA-14]]* dodoties uz SKS kā 19. ekspedīcijas komandierim.

Ceturto lidojumu Padalka veica 2012. gadā no maija līdz septembrim kā kosmosa kuģa *[[Sojuz TMA-04M]]* un SKS 32. ekspedīcijas komandieris.

2013. gada augustā Padalka iecelts SKS-43/44 ekspedīcijas apkalpē, jo Jurijs Lončakovs, kurš gatavojās šai misijai, atstāja Kosmonautu sagatavošanas centru.
Piektais lidojums kosmosā viņam sākās 2015. gada martā, esot kosmosa kuģa *[[Sojuz TMA-16M]]* komandierim. Uz zemes atgriezās 2015. gada septembrī.

2017. gada 28. aprīlī Genādijs Padalka atstāja kosmonautu vienību.

## Ārējās saites

* Padalkas biogrāfija Krievijas Varoņu vietnē
SKS pamatekspedīciju uzskaitījums

**SKS pamatekspedīciju uzskaitījumā** parādītas visas ilglaicīgās ekspedīcijas uz Starptautisko kosmosa staciju. Šeit nav iekļautas īslaicīgās viesekspedīcijas.
Treknrakstā atzīmēts ekspedīcijas komandieris.

## Ekspedīciju uzskaitījums
Igaunijas apriņķi

**Apriņķi** () ir Igaunijas pirmā līmeņa administratīvais iedalījums. Kopā ir 15 apriņķi. Katra apriņķa pārvaldi (*maavalitsus*) vada persona, kuras amata nosaukums igauņu valodā ir *[[maavanem]]* (pārvaldnieks). Šajā amatā persona tiek ievēlēta uz pieciem gadiem, kā arī tā pārstāv apriņķi Igaunijas valdībā. Katrs apriņķis sīkāk dalās pilsētās (*linnad*) un pagastos (*vallad*).

## Apriņķu uzskaitījums
Kopā ir 15 apriņķi, no kuriem 13 atrodas kontinentālajā daļā, bet atlikušie divi apriņķi atrodas uz salām. Lielākais apriņķis pēc platības ir Pērnavas apriņķis, savukārt pēc iedzīvotāju skaita lielākais ir Harju apriņķis. Mazākais no apriņķiem gan pēc platības, gan pēc iedzīvotāju skaita ir Hījumā apriņķis.

## Vēsture
235px|thumbnail|Igaunijas apriņķi 13. gadsimtā
13. gadsimtā mūsdienu Igaunijas teritorija bija sadalīta astoņos apriņķos un 4 mazākās neatkarīgās zemēs ().

No 1918. līdz 1940. gadam Igaunija administratīvi bija sadalīta 11 apriņķos.

1947. gadā, pēc Igaunijas iekļaušanas Padomju Savienības sastāvā, Igaunijas PSR tika sadalīta rajonos (*rajoon*). 1952. gadā tika izveidots augstākā līmeņa administratīvais iedalījums ar trīs apgabaliem: Tallinas apgabalā, Tartu apgabalā un Pērnavas apgabalā, bet 1953. gadā tie tika izformēti. Līdz 1960. gadiem rajonu robežas bieži tika mainītas, līdz nostiprinājās 15 rajoni.

1987. gadā Igaunijas PSR administratīvi bija sadalīta 15 rajonos un 6 republikas pakļautības pilsētās. 1991. gadā Igaunijas administratīvā iedalījuma vienību nosaukumi tika mainīti no rajoniem uz apriņķiem. Republikas pilsētas tika iekļautas attiecīgi kādā no apriņķiem.

## Atsauces

## Ārējās saites
Röyksopp

**Röyksopp** () ir norvēģu elektroniskās mūzikas duets, kura sastāvā ietilpst Torbjorns Bruntlands () un Sveins Berge (). Duets ir bāzējies otrajā lielākajā Norvēģijas pilsētā Bergenā. Oficiāli grupa tika dibināta 1998. gadā un debijas albums "Melody A.M." klajā nāca 2001. gadā.

## Vēsture
Torbjorns Bruntlands un Sveins Berge bija skolasbiedri savā dzimtajā pilsētā Tromse un jau 1990. gadu sākumā eksperimentēja ar elektroniskiem mūzikas instrumentiem, tomēr grupa tika izveidota vairākus gadus vēlāk, kad viņi atkal satikās Bergenā. Tajos gados pilsēta bija nozīmīgs elektroniskās mūzikas centrs Skandināvijā.

Vārds Röyksopp ir stilizēta versija norvēģu valodas vārdam *Røyksopp*, kas nozīmē pūpēdis.

2001. gada 8. oktobrī tika izdots dueta debijas albuma "Melody A.M.", kurā bija tādi singli, kā "Eple" un "Poor Leno". Šis albums guva komerciālus panākumus gan dzimtenē, gan tālu aiz tās robežām, kā arī ieguva vairākas prestižas mūzikas balvas. Röyksopp pirmo singlu izdeva vietējais neatkarīgais leibls *Tellé*, bet albumu izdeva izdevējkompānija *Wall of Sound*. Singls "Eple" arī uz šo brīdi ir viens no atpazīstamākajiem grupas singliem, līdzās "Poor Leno", "Remind Me" un "Sparks". Eple () norvēģu valodā nozīmē ābols.

2005. gadā sekoja albums "The Understanding", par kuras spilgtākajiem singliem kļuva "Only This Moment" un "What Else Is There", kuram pa virsu 80. gadu manierē balsi iedziedāja Karina Dreijere Andersona () no grupas "The Knife".

2009. gada 23. martā grupa izdeva savu trešo studijas albumu "Junior", kuram 2010. gada rudenī sekoja turpinājums ceturtajā studijas albumā "Senior".

## Diskogrāfija
### Albumi

### Singli

## Apbalvojumi
### [[2001. gads|2001]]. gads
* Labākais mūzikas video - "Eple" — *Spellemannprisen* (Norvēģijas Grammy balvas analogs)
* Labākais elektroniskās mūzikas albums — "Melody A.M." — *Spellemannprisen*

### [[2002]]. gads
* Labākais mūzikas video — "Remind Me" — *Spellemannprisen*
* Labākais mūzikas video — "Remind Me" — *[[MTV]] Europe* mūzikas balvu pasniegšanas ceremonija
* Spellemann specbalva
* Labākais Pops — "Melody A.M." — *Alarmprisen* (nozīmīga Norvēģijas balva)
* Labākais Hausmūzikas/Tehno albums — "Melody A.M." — *Alarmprisen*
* Labākā mūzika — "Eple" — *Alarmprisen*

### [[2005. gads|2005]]. gads
* Labākā popgrupa — *Spellemannprisen*

### [[2006. gads|2006]]. gads
* Labākais kluba mūzikas albums — "The Understanding" — *Alarmprisen*

## Piezīmes un atsauces

## Ārējās saites
* Röyksopp oficiālā mājas lapa
1669. gads

**1669**. () bija parastais gads, kas sākās otrdienā (pēc Gregora kalendāra).

## Notikumi
* 11. marts — sākas Etnas vulkāna izvirdums, kas izposta Nikolozi pilsētu. Bojā aiziet ap 20 000 iedzīvotāju.
* jūlijs — Hanzas savienība pēc 400 pastāvēšanas gadiem Lībekā notur savu pēdējo oficiālo sapulci.
* 15. oktobris — HRR ķeizars Leopolds I dibina Insbrukas universitāti.

## Dzimuši
* 30. jūlijs — Jevdokija Lopuhina, Krievijas cariene, Pētera I pirmā sieva (mirusi 1731.)

## Miruši
* 10. decembris — Francijas Henrieta Marija (*Henrietta Maria of France*), Anglijas karaliene-konsorte (dzimusi 1609.)
* 4. oktobris — Rembrants van Reins (*Rembrandt van Rijn*), nīderlandiešu gleznotājs (dzimis 1606.)
Vladislavs Ļistjevs

**Vladislavs "Vlads" Ļistjevs** (;  — ) bija Krievijas žurnālists. Viņš bija pirmais Ostankinas Pirmā kanāla ģenerāldirektors.

## Biogrāfija
Ļistjevs pabeidza sporta sabiedrības "Spartaks" skolu-internātu Sokoļnikos, Maskavā, un bija meistarkandidāts vieglatlētikā, PSRS čempions skriešanā 1000 m distancē junioriem. 

Dienēja Tamaņas gvardes divīzijas sporta rotā.

Pēc sagatavošanas nodaļas 1977.g. iestājās Maskavas Valsts universitātes žurnālistikas fakultātes starptautiskajā nodaļā, kuru absolvēja 1982.gadā ar grādu "Televīzijas literārais darbinieks"'.

No 1982. gadā viņš strādāja par redaktoru PSRS Gosteleradio (Valsts televīzijas un radio komitejas) tiešraižu uz ārzemēm redakcijā. 1987. gadā bija aicināts vadīt televīzijas programmu "Skatiens" (), kas kļuva vispopulārākā visā PSRS un bija priekštecis Latvijas Televīzijas programmai "Labvakar". Tajā laikā Ļistjevs kļuva ārkārtīgi populārs visā Padomju Savienībā ar reportāžām un raidījumiem tiešraidē.

Pēc PSRS  sabrukuma  kopā ar kolēģiem izveidoja telekompāniju "ВИD", kura veidoja televīzijas programmas Ostankinas Pirmajam kanālam. 

Kopš 1991. gada Ļistjevs bija kompānijas galvenais producents, bet kopš 1993. gada viņš bija ģenerāldirektors. Ļistjevs izveidoja televīzijas raidījumus "Brīnumu lauks" (), "Tēma" () un "Sastrēgumstunda" ().

1995. g. janvārī Krievijā tika izveidota jaunais televīzijas kanals ORT (Sabiedriskā Krievijas Televīzija), Ļistjevs kļuva tās ģenerāldirektors. Tajā laikā lielas reklāmas aģentūras, tajā skaitā Sergejam Ļisovskam piederošs "Premjer-SV" kontrolēja visu reklāmu televīzīja un naudas plūsmu. Lai izmainītu šo situāciju, kompānijas vadība pieņēma lēmumu pārtraukt reklāmu ORT un pasludināja reklāmas moratoriju. Šo lēmumu daži uzskata par Ļistjeva slepkavības iemeslu.  

 Ļistjevs tika nošauts savas mājas kāpņu telpā. Pirmā lode trāpīja plecā, bet otrā - galvā. Viņš netika apzagts. Visu 2. martu Ostankinas Pirmajā kanālā rādīja vienīgi Ļistjeva fotogrāfiju uz melna fona un uzrakstu "Vladislavs Ļistjevs ir nogalināts". Savu paziņojumu par šo slepkavību teica arī toreizējais Krievijas prezidents Boriss Jeļcins. Tiek ziņots, ka lietas izmeklētājs tika aizsūtīts piespiedu atvaļinājumā pēc tam, kad pateica, ka ir tuvu vainīgā atrašanai. Noilgums iestājās 2010. gadā.

Vladislavs Ļistjevs apbedīts 4. martā Vagaņkovas kapsētā netālu no dzejnieka un aktiera Vladimira Visocka.

## Atsauces

## Ārējās saites
Brīze

thumb|250px|A - jūras brīze ; B - sauszemes brīze

**Brīze** ir vējš, kas pūš no jūras uz sauszemi vai no sauszemes jūrā, divreiz diennaktī mainot savu virzienu. Tā ātrums ir neliels — līdz 4 m/s. Brīze parasti pūš lielu ezeru vai jūru piekrastēs. Dienas laikā pūš jūras brīze, bet naktī — sauszemes brīze, t.i. dienā vējš pūš no jūras uz sauszemi, bet naktī no sauszemes uz jūru. Iemesls brīzes virziena maiņai ir tas, ka virs jūras un virs sauszemes gaiss sasilst atšķirīgā ātrumā. Dienā virs jūras tas sasilst lēnāk nekā virs sauszemes, tādēļ jūras gaisam ir arī lielāks blīvums un tas sāk pūst uz sauszemes pusi. Tikmēr sauszemes gaiss sasilst ātrāk, tā blīvums ir mazāks, tas ir vieglāks un tādēļ ceļas augšup un pārvietojas jūras virzienā diezgan lielā augstumā virs zemes. Naktī viss notiek apgrieztā secībā — zeme atdziest ātrāk par jūru un tad siltākais gaiss ir virs jūras. Tam ir vismazākais blīvums un tas ir visvieglākais, tāpēc tas ceļas augšup un tā vietā jūrā ieplūst vēsais gaiss no sauszemes.

Visbiežāk brīzes ir vērojamas vasarā, kad temperatūras atšķirība starp jūras un sauszemes gaisu ir vislielākā.

## Skatīt arī
* Vējš

## Piezīmes un atsauces

## Ārējās saites

* Sea and Land Breezes (Jūras un sauszemes brīzes)
Sausums

[thumb|right|200px|Sausums Sonoras tuksnesī, [Meksika|Meksikā]]
**Sausums** ir ilgs laika posms bez nokrišņiem. Parasti sausuma laikā ir ļoti augsta gaisa temperatūra un zems gaisa mitrums, kas samazina mitruma daudzumu augsnē, samazinot vai iznīkstot ražai.

Sausuma sākumā parasti ir ilgstošs anticiklons. Liela karstuma dēļ iztvaiko ūdens (atmosfēras sausums) un krietni samazinās augsnes mitrums (augsnes sausums).

Sausuma laikā ūdens piekļuve augam caur sakņu sistēmu samazinās, patērētā ūdens daudzums, kas tiek izmantots transpirācijai pārsniedz to ūdens daudzumu, ko augs saņem no augsnes. Tiek apgrūtināta arī normāla fotosintēzes norise.

Visbiežāk sausumi novērojami stepju zonā, retāk mežastepju zonā. Ļoti reti (2 līdz 3 reizes gadsimtā) sausums var būt arī mežainajās teritorijās. Jēdziens "sausums" neattiecas uz tuksnešiem un pustuksnešiem, kur šāds sauss un karsts laiks ir norma, tur tas ir katru gadu un visu laiku.

## Ārējās saites
SKS 16. Krievijas viesekspedīcija

**SKS 16. Krievijas viesekspedīcija** ( jeb *ЭП-16*) bija Krievijas rīkota īslaicīga kosmonauta ekspedīcija uz Starptautisko kosmosa staciju (SKS).

Viesekspedīcija startēja  ar kosmosa kuģi Sojuz TMA-14, un tās apkalpe bija kosmiskais tūrists Čārlzs Simoni, pirmais, kas kosmosā devies otro reizi.
Kopā ar viņu ar Sojuz TMA-14 uz staciju tika nogādāti arī SKS 19. ekspedīcijas apkalpes locekļi Genādijs Padalka un Maikls Berets.

Uz zemi kosmonauts atgriezās  kosmosa kuģa Sojuz TMA-13 nolaižamajā aparātā kopā ar SKS 18. ekspedīcijas apkalpes locekļiem Juriju Lončakovu un Maiklu Finku.

## Apkalpe
### Pamatapkalpe
* Čārlzs Simoni (*Charles Simonyi*) — lidojuma dalībnieks, 

### Rezerves apkalpe
* Estere Daisone (*Esther Dyson*) — lidojuma dalībniece, 

## Ārējās saites
* 16. viesekspedīcijas apraksts
Estere Daisone

**Estere Daisone** (*Esther Dyson*, dzimusi ) ir ASV žurnāliste, ciparu tehnoloģiju komentētāja, uzņēmēja, filantrope.

2008. gada 7. oktobrī Space Adventures paziņoja, ka Daisone ir samaksājusi trīs miljonus dolāru par iespēju kļūt par Čārlza Simoni dublieri, kad viņš dotos kosmiskaja lidojumā uz Starptautisko kosmosa staciju ar kosmosa kuģi Sojuz TMA-14. Ja Simoni kādu iemeslu dēļ netiktu pielaists lidojumam, Daisone viņa vietā dotos uz staciju. Viņa veica treniņus Krievijā, gatavojoties lidojumam. Tā kā Čārlzs Simoni veiksmīgi startēja kosmosā, Daisonei neizdevās izmantot šo iespēju.

## Atsauces
Jenotsuņi

**Jenotsuņi** ģints () pieder pie suņu dzimtas pamatcilts (*Basal Caninae*) suņu dzimtas (*Canidae*) plēsējiem. Tas ir atdalījies no pārējās suņu dzimtas pirms 10 - 7 miljoniem gadu.
Jenotsuņu zinātniskais vārds ir atvasināts no grieķu valodas, "*nycto*" nozīmē "nakts", "*ereutes*" nozīmē "klejotājs" (nakts klejotājs).

Ilgu laiku zinātnieki uzskatīja, ka jenotsuņi ir dzīvojuši tikai Eirāzijā, bet nesen tika atrasti jenotsuņa *Nyctereutes abdeslami* fosilie kauli Marokā, Āfrikā

## Sistemātika
Jenotsuņu ģintī kādreiz bija 7 sugas, no kurām līdz mūsdienām ir izdzīvojusi tikai viena.
* ģints **Jenotsuņi** (*Nyctereutes*)
** †*[[Nyctereutes abdeslami]]*
** †*[[Nyctereutes donnezani]]*
** †*[[Nyctereutes megamastoides]]*
** Jenotsuns (*Nyctereutes procyonoides*)
** †*[[Nyctereutes sinensis]]*
** †*[[Nyctereutes tingi]]*
** †*[[Nyctereutes vinetorum]]*

## Atsauces
1659. gads

**1659**. () bija parastais gads, kas sākās trešdienā.

## Notikumi
Turpinājās Otrais Ziemeļu karš (1655—1661) par Livonijas mantojumu.

* 14. janvāris - kaujā pie Elvas portugāļi uzvar spāņu armiju.
* Kristiāns Heigenss publicē traktātu "Saturna sistēma", kurā apkopoja savus pētījumus par Saturna pavadoni, Titānu, un Saturna gredzeniem.

## Dzimuši
* 10. oktobris - Henrijs Pērsels (*Henry Purcell*), angļu komponists (miris 1695.)

## Miruši
* 10. oktobris - Ābels Tasmans, holandiešu jūrasbraucējs, pētnieks un tirgonis (dzimis 1603.)